Τριαντάφυλλος Βαΐτσης

Βιογραφικό

O Τριαντάφυλλος Βαΐτσης,, σπούδασε μηχανικός περιβάλλοντος στη Πολυτεχνική σχολή του Δημοκριτείου Πανεπιστημίου Θράκης. Ασχολήθηκε με το επάγγελμα του μηχανικού περιβάλλοντος από το 2003. Από τη παιδική του ηλικία ήδη ασχολήθηκε με διάφορα είδη τέχνης, σε ερασιτεχνικό επίπεδο, όπως ζωγραφική, ξυλογλυπτική, κατασκευές με σύρμα, θέατρο και ποίηση. Το 2008 ανακάλυψε την Trash Art (τέχνη από σκουπίδια). Γοητευμένος από αυτήν και αναζητώντας διάφορες τεχνικές προκειμένου να εμβαθύνει, ήρθε αντιμέτωπος με ένα «γλυπτό σκιάς» (Shadow Art). Έκτοτε ασχολείται με τη τέχνη της σκιάς. Το 2013 αποφάσισε να εγκαταλείψει το αντικείμενο του μηχανικού περιβάλλοντος. Είναι μέλος του Επιμελητηρίου Εικαστικών Τεχνών Ελλάδας. Κατοικεί στην Ξάνθη από το 1994, ενώ το 2014 δημιούργησε το «Σπίτι της Σκιάς» (The House of Shadow),.

Το έργο του

Εμπνευσμένος από τα βιώματα και τις εικόνες της παιδικής του ηλικίας αλλά και από την απαράμιλλη ομορφιά της παλιάς πόλης της Ξάνθης, στην οποία ζει τα τελευταία χρόνια, δημιούργησε τα γνωστά  «γλυπτά σκιάς». Από τις πιο βαθυστόχαστες προτάσεις του τα έργα των αντιθέσεων ή έργα διπλής σκιάς. Ένα τέτοιο έργο είναι «Ο Πρώιμος Κύκλος» που αποτελεί οπτικοποίηση ενός ποιήματος του καλλιτέχνη τα «σκοινιά». Άλλα έργα του είναι η «Αβάσταχτη αγριότητα του όντος» και «Η Αρχή του τέλους και το τέλος της Αρχής» . Πολλά ακόμη γλυπτά προσωπογραφίας και όχι μόνο, προστίθενται στη συλλογή όπως η «Marilyn Monroe»  o «Albert Einstein». Ο «Che Cuevara» καθώς και ο «Ρωμαίος και η Ιουλιέτα». 
Από τις τελευταίες του δημιουργίες είναι το σύνολο έργων με την ονομασία «Ψυχή»(Soul). Το κοινό έρχεται αντιμέτωπο με ένα περιστρεφόμενο γλυπτό, πλάθει εικόνες στο μυαλό του μέχρι όλοι να δουν να αναγράφεται η λέξη «PSYCHE». Στην συλλογή αυτή ανήκουν στάδια της ψυχής όπως  η γονιμοποίηση, η διασκέδαση, η χαρά, η απώλεια και τέλος η κάθαρση.

Το εργαστήρι του

Τα «γλυπτά της Σκιάς» μόνιμα εκτίθενται κοντά στο παλιό δημαρχείο της Ξάνθης στη οδό Μαυρομιχάλη 3. Η είσοδος στον εκθεσιακό χώρο επιτρέπεται όλα τα πρωινά 10:00-14:00 και τα απογεύματα 18:00-20:30, εκτός Δευτέρας και Παρασκευής.

Εκθέσεις

Τον Ιούνιο του 2009 τα έργα του παρουσιάστηκαν στο Ίδρυμα Θρακικής Τέχνης και Παράδοσης. Τον Ιούνιο του 2010 , στο Μονοπάτι της ζωής -Έκθεση Ανοιχτό κάλεσμα ενώ τον Ιούλιο-Αύγουστο του 2010 στο Ίδρυμα Θρακικής Τέχνης. Τον Σεπτέμβρη του 2011 πραγματοποιήθηκε  έκθεσή του στις Γιορτές της Παλιάς Πόλης της Ξάνθης και στις Γιορτές της Παλιάς Πόλης Ζλάτογκραντ στη Βουλγαρία. Στις 9 Μαρτίου - 27 Απριλίου του 2012 η έκθεση του φιλοξενήθηκε στο Ίδρυμα Θρακικής Τέχνης , 15 Μαιού – 29 Αυγούστου στο Πολιτιστικό Σύλλογο Ποταμιάς «Πολύγνωτος Βαγής» , 6 Ιουνίου – 16 Ιουλίου στον Δήμο Καλαμαριάς, Πολυχώρος  Remezzo Έκθεση- «Αντιθέσεις», 30 Ιουλίου - 18 Αυγούστου στο Εκπολιτιστικό Επιμορφωτικό Σύλλογο Σαρανταπόρου, Έκθεση - «Άντιθέσεις», 2 Σεπτεμβρίου - 9 Σεμπτεμβρίου στη Πινακοθήκη Δήμου Ξάνθης σε προίμιο έκθεσης σύγχρονης Τέχνης με γλυπτά, φώτα και σκιές - «Μορφών σκιές και Ολογράμματα», 8 Δεκεμβρίου – 15 Δεκεμβρίου στο Χατζηγιάννειο Πολιτιστικό κέντρο Δήμου Λάρισας, Έκθεση «Αντιθέσεις». Ακόμη 27 Δεκεμβρίου του 2012 - 10 Ιανουαρίου του 2013 βρέθηκε στην Αθήνα στο Πολυχώρο Booze COOPERATIVA, Έκθεση - «Αντιθέσεις». Τον  ίδιο χρόνο 19 Απριλίου – 13 Μαίου συμμετείχε στη Έκθεση Σύγχρονης Τέχνης με γλυπτική, ζωγραφική, φώτα και σκιές «ΦΩΣ», 18 Μαίου - 25 Αυγούστου στη Έκθεση Σύγχρονης Τέχνης (Τέχνη της Σκιάς με ανακυκλώσιμα υλικά) με γλυπτά φώτα και σκιές «Ο Ήχος της Σκιάς» Αρχαιολογικό Μουσείο Αβδήρων, 29 Οκτωβρίου - 10 Νοεμβρίου στη Έκθεση Κ.Π. Καβάφης «Αβέβαιες Μνήμες». Στις 12 Φεβρουαρίου - 8 Μαρτίου του 2014 συμμετείχε στη Δημοτική Πινακοθήκη της Ξάνθης σε Έκθεση γλυπτικής με καλλιτέχνες της Ξάνθης, 24 Ιουλίου σε ψηφιακή Έκθεση του δικτύου καλλιτεχνών «See me» στη Νέα Υόρκη, 20 - 21 Αυγούστου στην  Έκθεση προγράμματος καλλιτεχνικής δημιουργίας μεταξύ του Δήμου Αλμωπίας και του Δήμου Novaci στο μουσείο Bitola , FYROM. Στις 4 - 12 Ιουνίου 2015 πραγματοποιήθηκε Προσωπική Έκθεση Shadow Art  στο Βαφοπούλειο Πνευματικό Κέντρο, Θεσσαλονίκη με τίτλο «ΨΥΧΗ». Στις  5 - 9 Αυγούστου επικείμενη Έκθεση Shadow Art στον Δήμο Corlu, Τουρκία.